Fakultet filozofije i religijskih znanosti

Emocije, etika i ljudskost: filozofska vizija Marthe C. Nussbaum
2026-02-26 15:30 - 18:00 (Europe/Zagreb)
SAZNAJ VIŠE

Međunarodni simpozij Character Matters
2026-04-17 09:00 - 18:00
S veseljem vas pozivamo na međunarodni simpozij Character Matters, koji organizira hrvatski TEPACE tim 17. travnja 2026. na Fakultetu filozofije i religijskih znanosti Sveučilišta u Zagrebu. Simpozij će se održati uživo na fakultetu, te online preko platforme ZOOM.
Ovaj hibridni simpozij okuplja znanstvenike i praktičare koji istražuju razvoj karaktera i vrlina u filozofiji, teologiji, pedagogiji, psihologiji i srodnim područjima. Simpozij će otvoriti ugledni govornici iz partnerskih institucija TEPACE mreže diljem Europe.
Radujemo se vašem dolasku u Zagreb!
Srdačan pozdrav,
Hrvatski TEPACE tim
Fakultet filozofije i religijskih znanosti
Sveučilište u Zagrebu

CEP SIMPOZIJ 2026: “SPORT, EKONOMIJA I POSLOVNA ETIKA”
2026-04-24 10:00 - 17:00
Centar za poslovnu etiku (CEP) Fakulteta filozofije i religijskih znanosti Sveučilišta u Zagrebu u suradnji sa Sveučilištem u Ljubljani i Sveučilištem iz Krakowa organizira međunarodni interdisciplinarni simpozij “Sport, ekonomija i poslovna etika”. Planirani simpozij ima za cilj istražiti interdisciplinarne veze između sportske etike, ekonomije i poslovnih praksi.
S obzirom na rastuću komercijalizaciju sporta i njegov utjecaj na društvo i gospodarstvo, smatramo da je dijalog između predstavnika različitih znanstvenih disciplina posebno važan.
Predložena tematska područja:

Etički aspekti komercijalizacije sporta
Društvena odgovornost u sportskoj industriji
Sport kao faktor gospodarskog razvoja
Olimpijske vrijednosti i poslovne prakse
Pravda i jednakost u profesionalnom sportu
Utjecaj sponzorstva na integritet sporta

Simpozij se održava na Jordanovcu 110 u prostorijama Fakulteta filozofije i religijskih znanosti, te preko ZOOM-a 24. travnja ove godine.

“Religions and Transhumanistic Challenges” – Prva ljetna škola CEEPUS mreže Interreligious Dialogue in Contemporary Context
2026-06-29 18:00 - 2026-07-04 18:00
Od 29.6. do 4.7. 2026. Fakultet filozofije i religijskih znanosti domaćin je Prve ljetne škole CEEPUS mreže Interreligious Dialogue in Contemporary Context. Tema škole je “Religions and Transhumanistic Challenges (Religije i transhumanistički izazovi), te će se na njoj okupiti nastavnici i studenti iz sedam zemalja.
Dobrodošli!
PREUZMI PROGRAM
